CELEX: 32011R1002
Language: lv
Date: 2011-10-10 00:00:00
Title: Padomes Īstenošanas regula (ES) Nr. 1002/2011 ( 2011. gada 10. oktobris ), ar kuru īsteno 12. panta 1. punktu Regulā (ES) Nr. 359/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā

12.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 267/1
            
         PADOMES ĪSTENOŠANAS REGULA (ES) Nr. 1002/2011
   (2011. gada 10. oktobris),
   ar kuru īsteno 12. panta 1. punktu Regulā (ES) Nr. 359/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 359/2011 (2011. gada 12. aprīlis) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā (1), un jo īpaši tās 12. panta 1. punktu,
   tā kā:
   
               (1)
            
            
               Padome 2011. gada 12. aprīlī pieņēma Regulu (ES) Nr. 359/2011.
            
         
               (2)
            
            
               Ņemot vērā nepārtrauktos cilvēktiesību pārkāpumus Irānā, Regulas (ES) Nr. 359/2011 I pielikumā minēto personu, vienību un struktūru saraksts, uz kurām attiecina ierobežojošos pasākumus, būtu jāpapildina ar jaunām personām,
            
         IR PIEŅĒMUSI ŠO REGULU.
   1. pants
   Regulas (ES) Nr. 359/2011 I pielikumā iekļauto sarakstu papildina ar šīs regulas pielikumā uzskaitītajām personām.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2011. gada 10. oktobrī
      
         
            Padomes vārdā –
         
            priekšsēdētāja
         
         C. ASHTON
      
   
   
      (1)  OV L 100, 14.4.2011., 1. lpp.
   
      PIELIKUMS
      
         1. pantā minēto personu saraksts
      
      
         Personas
      
      
                   
               
               
                  Uzvārds, vārds
               
               
                  Identifikācijas informācija
               
               
                  Pamatojums
               
               
                  Iekļaušanas datums
               
            
                  1.
               
               
                  
                     ABBASZADEH-MESHKINI, Mahmoud
                  
               
               
                   
               
               
                  Politiskais direktors Iekšlietu ministrijā.
                  Kā Likuma par politisko partiju un grupu darbību 10. pantā paredzētās komitejas vadītājs viņš ir atbildīgs par demonstrāciju un cita veida politisko pasākumu atļaušanu un politisko partiju reģistrāciju.
                  2010. gadā viņš apturēja darbību divām ar Mousavi saistītām reformatoriskām politiskajām partijām – Islāma Irānas līdzdalības frontei un Islāma revolūcijas modžahedu organizācijai.
                  Kopš 2009. gada viņš ir pastāvīgi un konsekventi atteicis atļaut jebkādas nevalstiskās pulcēšanās, tādējādi liedzot konstitucionālās tiesības paust protestu un izraisot daudzas miermīlīgu demonstrantu aizturēšanas, kas ir pretrunā tiesībām uz pulcēšanās brīvību.
                  2009. gadā viņš arī opozīcijai nedeva atļauju rīkot sēru ceremoniju, lai pieminētu cilvēkus, kas tika nogalināti protestos saistībā ar prezidenta vēlēšanām.
               
               
                  10.10.2011
               
            
                  2.
               
               
                  
                     AKBARSHAHI Ali-Reza
                  
               
               
                   
               
               
                  Teherānas policijas priekšnieks.
                  Viņam pakļautie policijas spēki ir atbildīgi par ārpustiesas vardarbību pret aizdomās turētām personām aizturēšanas un pirmstiesas ieslodzījuma laikā, kā organizācijai Human Rights Watch (HRW) ziņojuši tie, kas bijuši liecinieki apspiešanai laikā pēc vēlēšanām.
                  Teherānas policija bija iesaistīta iebrukumos Teherānas universitātes kopmītnēs 2009. gada jūnijā, kad, kā norāda Irānas Majlis komisija, policija un Basiji ievainoja vairāk nekā 100 studentu.
               
               
                  10.10.2011
               
            
                  3.
               
               
                  
                     AKHARIAN Hassan
                  
               
               
                   
               
               
                  
                     Radjaishahr cietuma (Karadžā) 1. bloka uzraugs.
                  Vairāki bijušie ieslodzītie viņu apsūdz spīdzināšanas izmantošanā, kā arī par pavēlēm, kas ieslodzītajiem liedza saņemt ārsta palīdzību. Kā teikts kāda Radjaishahr cietuma ieslodzītā liecībā, visi uzraugi viņu ļoti situši, kas Akharian bijis labi zināms.
                  Ir arī ziņots par vismaz viena ieslodzītā (Mohsen Beikvand) nāvi laikā, kad Akharian bija uzraugs.
               
               
                  10.10.2011
               
            
                  4.
               
               
                  
                     AVAEE Seyyed Ali-Reza (pazīstams arī kā: AVAEE Seyyed Alireza)
               
               
                   
               
               
                  Teherānas tiesu iestāžu priekšsēdētājs.
                  Kā Teherānas tiesu iestāžu priekšsēdētājs viņš ir bijis atbildīgs par cilvēktiesību pārkāpumiem, patvaļīgām aizturēšanām, tiesību liegšanu ieslodzītajiem un nāvessodu skaita pieaugumu.
               
               
                  10.10.2011
               
            
                  5.
               
               
                  
                     BANESHI Jaber
                  
               
               
                   
               
               
                  Šīrāzas prokurors.
                  Viņš ir atbildīgs par pārmērīgu un aizvien plašāku nāvessoda izmantošanu, jo ir piespriedis desmitiem nāvessodu. Bija prokurors laikā, kad 2008. gadā izskatīja spridzināšanas lietu Šīrāzā, kuru režīms izmantoja, lai piespriestu nāvessodu vairākiem režīma oponentiem.
               
               
                  10.10.2011
               
            
                  6.
               
               
                  
                     FIRUZABADI Maj-Gen Dr Seyyed Hasan (pazīstams arī kā: FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)
               
               
                  Dzimšanas vieta: Machhad (Mešeda).
                  Dzimšanas datums: 3.2.1951
               
               
                  Irānas Apvienoto bruņoto spēku Štāba priekšnieks.
                  Arī Augstākās nacionālās drošības padomes (SNSC) loceklis. Augstākais militārais komandieris, kas atbildīgs par visu militāro vienību un politisko nostādņu vadību, ieskaitot Islāma revolucionāro gvardi (IRGC) un policiju. Viņam pakļautie spēki veica miermīlīgu protestētāju brutālu apspiešanu, kā arī masveida aizturēšanas.
               
               
                  10.10.2011
               
            
                  7.
               
               
                  
                     GANJI Mostafa Barzegar
                  
               
               
                   
               
               
                  Kumas ģenerālprokurors.
                  Viņš ir atbildīgs par desmitiem pārkāpēju patvaļīgu aizturēšanu un vardarbīgu izturēšanos pret tiem Kumā. Viņš ir līdzvainīgs nopietnos pārkāpumos pret tiesībām uz taisnīgu tiesu, tādējādi veicinot nāvessoda pārmērīgu un arvien pieaugošu izmantošanu, kā rezultātā kopš gada sākuma ir krasi palielinājies izpildīto nāvessodu skaits.
               
               
                  10.10.2011
               
            
                  8.
               
               
                  
                     HABIBI Mohammad Reza
                  
               
               
                   
               
               
                  Isfahānas prokurora vietnieks.
                  Līdzvainīgs tiesas procesos, kuros apsūdzētajiem liegta taisnīga tiesa, piemēram lietā pret Abdollah Fathi, ko sodīja ar nāvi 2011. gada maijā pēc tam, kad tiesas laikā 2010. gada martā Habibi neņēma vēra viņa tiesības tikt uzklausītam un garīgās veselības problēmas.
                  Tādēļ viņš ir līdzvainīgs nopietnos pārkāpumos pret tiesībām uz taisnīgu tiesu, veicinot nāvessoda pārmērīgu un arvien pieaugošu izmantošanu, kā rezultātā kopš gada sākuma ir krasi palielinājies izpildīto nāvessodu skaits.
               
               
                  10.10.2011
               
            
                  9.
               
               
                  
                     HEJAZI Mohammad
                  
               
               
                  Dzimšanas vieta: Ispahan (Isfahāna).
                  Dzimšanas datums: 1956
               
               
                  
                     IRGC Teherānas Sarollah Corps priekšnieks, bijušais Basij spēku priekšnieks.
                  
                     Sarollah Corps bija viens no galvenajiem spēkiem apspiešanā laikā pēc vēlēšanām.
                  
                     Mohammad HEJAZI bija autors vēstulei, ko 2009. gada 26. jūnijā nosūtīja Veselības ministrijai un ar ko aizliedza izpaust dokumentus vai medicīniskas ziņas par personām, kuras ievainotas vai ievietotas slimnīcā notikumos pēc vēlēšanām, tādējādi slēpjot izdarīto.
               
               
                  10.10.2011
               
            
                  10.
               
               
                  
                     HEYDARI Nabiollah
                  
               
               
                   
               
               
                  Irānas Lidostu policijas iestādes priekšnieks.
                  Kopš 2009. gada jūnija viņam bijusi svarīga loma, Imama Homeinī starptautiskajā lidostā aizturot Irānas protestētājus, kuri mēģināja izbraukt no valsts pēc tam, kad bija sākusies apspiešana, – tostarp arī starptautiskajā sektorā.
               
               
                  10.10.2011
               
            
                  11.
               
               
                  
                     JAVANI Yadollah
                  
               
               
                   
               
               
                  
                     IRGC Politiskā biroja vadītājs.
                  Viņš bija viena no pirmajām augstajām amatpersonām, kas pieprasīja arestēt Moussavi, Karroubi un Khatami. Tiek ziņots, ka viņš atbalstījis vardarbības un nežēlīgas nopratināšanas taktikas izmantošanu pret protestētājiem, kas piedalījušies notikumos pēc vēlēšanām (attaisnojot atzīšanās, ko ierakstījuši TV kanāli), tostarp dodot rīkojumu par ārpustiesas nežēlīgu izturēšanos pret disidentiem ar publikācijām, ko izplata tādām organizācijām kā IRGC un Basij.
               
               
                  10.10.2011
               
            
                  12.
               
               
                  
                     JAZAYERI Massoud
                  
               
               
                   
               
               
                  Irānas Apvienoto bruņoto spēku Štāba priekšnieka vietnieks, kas atbildīgs par kultūras lietām (jeb par Valsts Aizsardzības spēku publikāciju galveno pārvaldi).
                  Viņš kā Štāba priekšnieka vietnieks aktīvi piedalījās apspiešanā. Kādā Kayhan intervijā viņš brīdināja, ka daudzi protestētāji gan Irānā, gan ārpus tās ir identificēti un ka pienāks laiks, kad ar tiem tiks galā. Viņš atklāti aicināja piemērot represijas pret ārvalstu masu mediju punktiem un pret Irānas opozīciju. 2010. gadā viņš prasīja, lai valdība pieņem bargākus likumus pret tiem Irānas iedzīvotājiem, kas sadarbojas ar ārvalstu mediju avotiem.
               
               
                  10.10.2011
               
            
                  13.
               
               
                  
                     JOKAR Mohammad Saleh
                  
               
               
                   
               
               
                  Studentu Basij spēku komandieris.
                  Pildot savus pienākumus, viņš aktīvi piedalījās protestu apspiešanā skolās un universitātēs, kā arī aktīvistu un žurnālistu nelikumīgā aizturēšanā.
               
               
                  10.10.2011
               
            
                  14.
               
               
                  
                     KAMALIAN Behrouz
                  
               
               
                  Dzimšanas vieta: Teherāna
                  Dzimšanas datums: 1983
               
               
                  Ar IRGC saistītās kibergrupas "Ashiyaneh" vadītājs.
                  
                     Behrouz Kamalian izveidotā "Ashiyaneh" Digital Security ir atbildīga par kibernētiskajiem apspiešanas pasākumiem, kas vērsti pret valstī esošajiem oponentiem un reformistiem, kā arī ārvalstu iestādēm. Revolucionārās gvardes kiberaizsardzības grupas tīmekļa vietnē 2009. gada 21. jūnijā tika ievietoti cilvēku sejas attēli, kas esot uzņemti demonstrācijās pēc vēlēšanām. Pievienots aicinājums irāņiem "atpazīt dumpiniekus".
               
               
                  10.10.2011
               
            
                  15.
               
               
                  
                     KHALILOLLAHI Moussa (pazīstams arī kā KHALILOLLAHI Mousa)
               
               
                   
               
               
                  Tebrīzas prokurors.
                  Viņš ir iesaistīts Sakineh Mohammadi-Ashtiani lietā un vairākkārt iebilda pret viņa atbrīvošanu, kā arī ir līdzatbildīgs par to, ka tiek smagi pārkāptas tiesības uz atbilstīgu lietas procesu.
               
               
                  10.10.2011
               
            
                  16.
               
               
                  
                     MAHSOULI Sadeq (pazīstams arī kā MAHSULI Sadeq)
               
               
                  Dzimšanas vieta: Oroumieh (Urmija) (Irāna)
                  Dzimšanas datums: 1959/60
               
               
                  Bijušais iekšlietu ministrs līdz 2009. gada augustam.
                  
                     Mahsouli kā iekšlietu ministra pakļautībā bija visi policijas spēki, iekšlietu ministrijas drošības aģenti un aģenti civildrēbēs. Viņa pakļautībā esošie spēki bija atbildīgi par uzbrukumiem Teherānas universitātes kopmītnēs 2009. gada 14. jūnijā un studentu spīdzināšanu ministrijas pagrabos (bēdīgi slavenais 4. pagrabstāvs). Pret citiem protestētājiem tika vērsta nežēlīga varmācība Kahrizak ieslodzījuma centrā, ko veica Mahsouli pakļautībā esošā policija.
               
               
                  10.10.2011
               
            
                  17.
               
               
                  
                     MALEKI Mojtaba
                  
               
               
                   
               
               
                  Kermānšāhas prokurors.
                  Atbildīgs par piespriesto nāvessodu dramatisko pieaugumu, tostarp par septiņu personu pakāršanu 2010. gada 3. janvārī Kermānšāhas centrālajā cietumā pēc tiesneša Maleki apsūdzības. Viņš ir attiecīgi atbildīgs par nāvessoda pārmērīgu un pieaugošu izmantošanu.
               
               
                  10.10.2011
               
            
                  18.
               
               
                  
                     OMIDI Mehrdad
                  
               
               
                   
               
               
                  Irānas policijas datornoziegumu nodaļas vadītājs.
                  Viņš ir atbildīgs par tūkstošiem izmeklēšanas lietu un apsūdzību pret reformistiem un politiskajiem oponentiem, kuri izmanto internetu. Viņš ir tādējādi atbildīgs par to, ka organizē smagus cilvēktiesību pārkāpumus, apspiežot personas, kas aizstāv savas likumīgās tiesības, tostarp vārda brīvību.
               
               
                  10.10.2011
               
            
                  19.
               
               
                  
                     SALARKIA Mahmoud
                  
               
               
                   
               
               
                  Teherānas ģenerālprokurora vietnieks cietumu lietās.
                  Tieši atbildīgs par daudziem nevainīgu, miermīlīgu protestētāju un aktīvistu apcietināšanas orderiem. Daudzi cilvēktiesību aizstāvju ziņojumi liecina, ka gandrīz visi apcietinātie pēc viņa rīkojuma tiek turēti bez sakariem, bez piekļuves savam advokātam vai ģimenei, un dažādus laikposmus bez apsūdzības, bieži apstākļos, kas līdzinās piespiedu pazušanai. Bieži viņu ģimenes nav informētas par apcietināšanu.
               
               
                  10.10.2011
               
            
                  20.
               
               
                  
                     SOURI Hojatollah
                  
               
               
                   
               
               
                  Kā Evinas cietuma vadītājs viņš ir atbildīgs par smagiem cilvēktiesību pārkāpumiem, kas notiek viņa cietumā, piemēram, piekaušanu, psiholoģisku vardarbību un dzimumvardarbību.
                  Saskaņā ar dažādu avotu sniegtu ticamu informāciju spīdzināšana ir izplatīta prakse Evinas cietumā. Cietuma 209. nodaļā tiek turēti daudzi aktīvisti par viņu miermīlīgajām darbībām, protestējot pret esošo valdību.
               
               
                  10.10.2011
               
            
                  21.
               
               
                  
                     TALA Hossein (pazīstams arī kā TALA Hosseyn)
               
               
                  Irānas tabakas uzņēmuma vadītājs
               
               
                  Teherānas provinces ģenerālgubernatora vietnieks ("Farmandar") līdz 2010. gada septembrim, īpaši atbildīgs par policijas spēku iejaukšanos un tādējādi par represijām pret demonstrantiem.
                  Viņš 2010. gada decembrī saņēma balvu par ieguldījumu pēc vēlēšanām notikušajās represijās.
               
               
                  10.10.2011
               
            
                  22.
               
               
                  
                     TAMADDON Morteza (pazīstams arī kā TAMADON Morteza)
               
               
                  Dzimšanas vieta: Shahr Kord-Ispahan (Šahrekorda, Isfahāna).
                  Dzimšanas datums: 1959
               
               
                  Teherānas provinces IRGC ģenerālgubernators, Teherānas provinces Valsts drošības padomes vadītājs.
                  Kā gubernatoram un Teherānas provinces Valsts drošības padomes vadītājam viņam ir vispārēja atbildība par visām represijas darbībām, tostarp politisko protestu apspiešanu kopš 2009. gada jūnija. Ir zināms, ka viņš bija personīgi iesaistīts opozīcijas līderu Karroubi un Moussavi mocīšanā.
               
               
                  10.10.2011
               
            
                  23.
               
               
                  
                     ZEBHI Hossein
                  
               
               
                   
               
               
                  Irānas ģenerālprokurora vietnieks.
                  Viņš ir atbildīgs par vairākām tiesas lietām, kas saistītas ar pēc vēlēšanām notikušajiem protestiem.
               
               
                  10.10.2011
               
            
                  24.
               
               
                  
                     BAHRAMI Mohammad-Kazem
                  
               
               
                   
               
               
                  Bruņoto spēku tiesu izpildvaras vadītājs.
                  Viņš ir iesaistīts miermīlīgo demonstrantu apspiešanā.
               
               
                  10.10.2011
               
            
                  25.
               
               
                  
                     HAJMOHAMMADI Aziz
                  
               
               
                   
               
               
                  Bijušais Evinas tiesas pirmās nodaļas tiesnesis, pēc tam Teherānas provinces krimināltiesas 71. nodaļas tiesnesis.
                  Viņš vadīja vairākus tiesas procesus pret demonstrantiem, arī Abdol-Reza Ghanbari, pasniedzēju, ko apcietināja 2010. gada janvārī un kuram piesprieda nāvessodu par politisko darbību. Evinas cietumā nesen tika izveidota Evinas Pirmās instances tiesa, kuras izveidošanu Jafari Dolatabadi aizstāvēja 2010. gada martā. Šajā cietumā daži apsūdzētie ir ieslodzīti atsevišķi, pret viņiem izturas slikti un viņus piespiež sniegt nepatiesas liecības.
               
               
                  10.10.2011
               
            
                  26.
               
               
                  
                     BAGHERI Mohammad-Bagher
                  
               
               
                   
               
               
                  Dienvidhorasānas provinces tiesu pārvaldes priekšsēdētāja vietnieks.
                  Viņš 2011. gada jūnijā atbalstīja laikposmā no 2010. gada marta līdz 2011. gada martam 140 personām piespriesto augstāko soda mēru; turklāt tajā pašā laikposmā Dienvidhorasānas provincē slepeni notika apmēram simts nāvessodu izpildes, neinformējot ne ģimenes, ne advokātus.
                  Turklāt viņš ir līdzatbildīgs par to, ka smagi tiek pārkāptas tiesības uz atbilstīgu lietas procesu, tādējādi sekmējot nāvessoda pārmērīgu un pieaugošu izmantošanu.
               
               
                  10.10.2011
               
            
                  27.
               
               
                  
                     BAKHTIARI Seyyed Morteza
                  
               
               
                  Dzimšanas vieta: Mashad (Mešheda) (Irāna)
                  Dzimšanas datums: 1952
               
               
                  Tieslietu ministrs, bijušais Isfahānas ģenerālgubernators un Valsts cietumu organizācijas direktors (līdz 2004. gada jūnijam).
                  Pildot tieslietu ministra pienākumus, viņam ir izšķiroša loma irāņu emigrantu iebiedēšanā un terorizēšanā, paziņojot, ka ir izveidota īpaša tiesa, kas konkrēti nodarbosies ar irāņiem, kuri dzīvo ārpus valsts. Teherānas prokurors ir panācis to, ka divas pirmās instances un apelāciju tiesas nodaļas un vairākas miertiesnešu tiesu nodaļas tiks pilnvarotas nodarboties ar emigrējošo irāņu lietām.
               
               
                  10.10.2011
               
            
                  28.
               
               
                  
                     HOSSEINI Dr Mohammad (pazīstams arī kā HOSSEYNI, Dr Seyyed Mohammad; Seyed, Sayyed and Sayyid)
               
               
                  Dzimšanas vieta: Rafsanjan (Rafsandžāna), Kerman (Kermāna)
                  Dzimšanas datums: 1961
               
               
                  Kultūras un islāmiskās vadības ministrs kopš 2009. gada septembra.
                  Kā bijušais IRGC loceklis viņš ir iesaistīts žurnālistu apspiešanā.
               
               
                  10.10.2011
               
            
                  29.
               
               
                  
                     MOSLEHI Heydar (pazīstams arī kā MOSLEHI Heidar; MOSLEHI Haidar)
                  
               
               
                  Dzimšanas vieta: Isfahan (Isfahāna) (Irāna)
                  Dzimšanas datums: 1956
               
               
                  Izlūkošanas ministrs. Izlūkošanas ministrija viņa vadībā plašā apjomā turpina protestētāju un disidentu patvaļīgas aizturēšanas un vajāšanas.
                  Izlūkošanas ministrija turpina vadīt Evinas cietuma 209. nodaļu, kurā tiek turēti daudzi aktīvisti par viņu miermīlīgajām darbībām, protestējot pret esošo valdību. Pratinātāji no Izlūkošanas ministrijas 209. nodaļā ieslodzītos piekāva un pakļāva psiholoģiskai un dzimumvardarbībai. Kā izlūkdienesta ministrs Moslehi ir atbildīgs par notiekošajiem pārkāpumiem.
               
               
                  10.10.2011